న్యూయార్క్
న్యూయార్క్ నగరం అమెరికాకు ఈశాన్యంలోనూ న్యూయార్క్ రాష్ట్రానికి ఆగ్నేయంగానూ ఉంది.సుమారు వాషింగ్టన్ మరియు బోస్టన్ మధ్యభాగంలో ఉంది. ఇది హడ్సన్ నది ముఖద్వారంలో ఉండటం వలన ఏర్పడిన సహజ ఓడ రేవు అట్లాంటిక్ సముద్రంలో పెద్ద వ్యాపార కేంద్రంగా అభివృద్ధి చెందటానికి సహకరించింది. న్యూయార్క్‌లో ఎక్కువ భాగం మాన్‌హట్టన్‌,స్టేటన్ ద్వీపం మరియు లాంగ్ ఐలాండ్ అనే మూడు దీవులలో నిర్మించబడింది.పెరిగే జనాభాకు తగినంత భూభాగం తక్కువైన కారణంగా అధిక జనసాంద్రత కలిగిన నగరాలలో ఒకటైంది.
హడ్సన్ నది న్యూయార్క్ లోయల నుండి ప్రవహించి న్యూయార్క్ సముద్రంలో కలుస్తుంది. హడ్సన్ నది నగరాన్ని న్యూజెర్సీ నుండి వేరుచేస్తుంది.లాంగ్ ఐలాండ్ నుండి హడ్సన్ నది నేరుగా ప్రవహిస్తూ బ్రోంక్స్ మరియు "మాన్‌హట్టన్" దీవులను "లాంగ్ ఐలాండ్" నుండి వేరుచేస్తూ ఉంటుంది."హార్లెమ్ నది " వేరొక వైపు నేరుగా ప్రవహిస్తూ తూర్పుప్రాంతం మరియు "హడ్సన్ నదుల " నదులమధ్య నేరుగా ప్రవహిస్తూ బ్రోంక్స్ మరియు మాన్‌హట్టన్ లను వేరుచేస్తూ ఉంటుంది.
నగర భూభాగం కృత్రిమంగా మానవప్రయత్నంతో కొంచం కొంచం విస్తరిస్తూ ఉంది. ఈ విస్తరణ కార్యక్రమం డచ్ కాలనీ కాలంలోనే ప్రారంభం అయింది.మాన్‌ హట్టన్ దిగువ ప్రాంతంలో ఈ విస్తరణ సుస్పష్టంగా చూడచ్చు.1970 మరియు 1980వ సంవత్సరంల మధ్య మాన్‌హట్టన్ లోతట్టు ప్రాంతంలో అభివృద్ధి చేసిన "బ్యాటరీ పార్క్ సిటీ "ఈ విస్తరణను స్పష్టంగా గుర్తించవచ్చు.ప్రత్యేకంగా మాన్‌హట్టన్ ప్రాంతంలో ఈ విస్తరణ వలన సహజ సిద్ధత కనుమరుగైంది. 
న్యూయార్క్ నగర విస్తీర్ణం 304.8 చదరపు మైళ్ళు.న్యూయార్క్ నగర మొత్తం ప్రదేశం 468.9 చదరపు మైళ్ళు.159.88 చదరపు మైళ్ళు జలభాగం మిగిలిన 321 మైళ్ళు భూభాగం. నగరంలో ఎత్తైన ప్రాంతం స్టేటన్ దీవిలోని "టాట్ హిల్ " (Todt Hill).ఇది సముద్ర మట్టానికి 409.8 అడుగులు ఎగువన ఉంది.దీని దిగువభాగం దట్టమైన వనప్రదేశం.స్టేటన్ దీవి గ్రీన్‌బెల్ట్‌లో ఇది ఒక భాగం.
రోచెస్టర్, న్యూయార్క్
1803, నవంబరు 8న, వంద ఎకరాల (40 హెచ్‌ఎ) భూమిని వెస్ట్రన్‌ న్యూయార్క్‌లో జెనెసీ నది ఒడ్డున కల్నల్‌ నాథనియల్‌ రోచెస్టర్‌ (1752-1831), మేజర్‌ చార్లెస్‌ కారొల్‌ మరియు కల్నల్‌ విలియమ్‌ ఫిట్జ్‌హగ్‌ జూ. (1761-1839)కొనుగోలు చేశారు. వీరంతా మేరీల్యాండ్‌లోని హాజెర్స్‌ పట్టణానికి చెందిన వారు. జెనెసిస్‌లోని మూడు క్యాటరాక్ట్‌లు కావలసినంత నీటి విద్యుచ్ఛక్తిని అందిస్తాయని ఈ స్థలాన్ని వారు ఎంచుకున్నారు. 1811 ప్రాంతంలో 15 మంది జనాభాతో, ముగ్గురు వ్యవస్థాపకులు కలిసి స్థలాన్ని వీధులుగా, భాగాలుగా విభజించారు. 1817లో, బ్రౌన్‌ బ్రదర్స్‌ మరియు ఇతర స్థల యజమానులు వారి స్థలాలను వంద ఎకరాలతో కలిపి రోచెస్టర్‌ విల్లే గ్రామాన్ని తయారు చేశారు.
1821 నాటికి, రోచెస్టర్‌ విల్లే మోన్‌రోయ్‌ కౌంటీకి ప్రధానంగా మారింది. 1823లో, రోచెస్టర్‌ విల్లే, అప్పటికి012|acre|km2|0}} 2500 మంది జనాభా ఉన్నారు, మరియు విలేజ్‌ ఆప్‌ రోచెస్టర్‌ విల్లే కలిసి రోచెస్టర్‌గా మారాయి. 1823లోనే ఎరీ కాలువ ఎక్వడెక్ట్‌, జెనెసీ నది పై పూర్తయింది. ఎరీ కాలువ తూర్పు నుంచి హడ్సన్‌ నదికి తెరవబడింది. (20వ శతాబ్దం ప్రారంభంలో, రైల్‌రోడ్‌ ఏర్పడిన తర్వాత, కెనాల్‌ నగరం నడిమధ్యకు రావడంతో దీనిని దక్షిణ రోచెస్టర్‌ వైపు మళ్లించారు). 1830 నాటికి, రోచెస్టర్‌ జనాభా 9200కు పెరిగింది. 1834లోనే ఇది నగరంగా రూపొందింది.